b'\n_START_ARTICLE_\nNove \xc5\xbdale\n_START_PARAGRAPH_\nNove \xc5\xbdale (uradno Del D) je obmo\xc4\x8dje Centralnega pokopali\xc5\xa1\xc4\x8da \xc5\xbdale v Ljubljani, delo arhitekta in akademika Marka Mu\xc5\xa1i\xc4\x8da._NEWLINE_Za razliko od stalih treh delov je to edini del pokopali\xc5\xa1\xc4\x8da, ki je fizi\xc4\x8dno lo\xc4\x8den od ostalih, saj se nahaja na drugi strani Toma\xc4\x8devske ceste.\n_START_SECTION_\nZgodovina\n_START_PARAGRAPH_\nLeta 1974 so bili ponovno primorani odpreti del C, kjer so zgradili tudi krematorij, poslovilno dvorano in nove mrli\xc5\xa1ke ve\xc5\xbeice. Celotno obmo\xc4\x8dje je na\xc4\x8drtoval arhitekt Peter Ker\xc5\xa1evan. Toda \xc5\xbee \xc4\x8dez \xc5\xa1est let (1980) so objavili javni razpis za nov del pokopali\xc5\xa1\xc4\x8da._NEWLINE_Na razpisu je zmagal Marko Mu\xc5\xa1i\xc4\x8d s sodelavci. Sama gradnja pokopali\xc5\xa1\xc4\x8da v postmodernisti\xc4\x8dnem arhitekturnem slogu je potekala med letoma 1982 in 1988, ko je bilo pokopali\xc5\xa1\xc4\x8de tudi uradno odprto. Celoten Mu\xc5\xa1i\xc4\x8dev na\xc4\x8drt, ki je me\xc5\xa1anica Ple\xc4\x8dnikovega, staroegip\xc4\x8danskega, ... in sodobnega sloga, ni bil v celoti sprejet in tako danes celotno pokopali\xc5\xa1\xc4\x8de, kot je bilo na\xc4\x8drtovano, \xc5\xa1e ni zgrajeno v celoti._NEWLINE_To je edini del celotnega pokopali\xc5\xa1\xc4\x8da, ki ima zgrajene posebne shrambne katakombe za \xc5\xbeare, ki mo\xc4\x8dno zmanj\xc5\xa1ajo zavzeto povr\xc5\xa1ino krstnih/\xc5\xbearnih grobov, ki so zna\xc4\x8dilni za ostale dele \xc5\xbdal.'